
Tisztított szennyvízzel történő öntözés talajra gyakorolt hatásának vizsgálata

Kulcsszavak: tisztított szennyvíz; öntözés; talaj
A 21. században az egyik problémát a folyamatosan növekvő népesség okozza. Miért?
Mert, ezáltal nő az ivóvízfelhasználás, nő a mezőgazdasági területek felhasználása,
kizsigereljük a talajokat, hiszen folyamatos termelésre van szükség ezen igények
kielégítésére. Ezek globális problémák, melyre fontos megoldást találni. Gondoljunk bele,
hogy számtalan tevékenység során használjuk az ivóvízkészletünket, mint például a
mezőgazdasági területeken történő öntözés során.
Hazánkban a mezőgazdasági területek főleg az alföldi területeken aszályérzékenyek.
Ezt részben a földrajzi elhelyezkedéssel lehetne magyarázni, hiszen száraz nyarakkal
jellemzett Kárpát-medencei klíma jellemzi a területeket. A magyar mezőgazdászoknak tehát
szembe kell nézni a szárazsággal és az aszály veszélyével.
A dolgozatom témája érinti a vízminősítést, öntözést és talajminősítést. A kutatásnál
saját talajmintát használtam, illetve vizsgáltam. Első lépésként a talajminősítést végeztem
el, mely a talaj fizikai-, kémiai tulajdonságait írja le. Következő lépés volt a vetés, majd a
különböző típusú öntözővizek talajra kifejtett hatását figyeltem, amelybe lucernát, illetve
pázsitfűvet ültettem. Öntözővízként háromtípusú vizet használtam: ivóvizet, tisztított
szennyvizet, kevert vizet, amely 1/3 arányban tisztított szennyvíz, 2/3 arányban pedig
ivóvizet jelentett. Összesen 6 mintám volt, amelynek a folyamatos öntözése és megfigyelése
következett. Öntözés során a vizek többszöri minősítését végeztem el. A vízminősítés során
meghatároztam pH, vezetőképesség, zavarosság, lúgosság értékét, szervesanyag tartalmát,
sótartalmát, valamint elemösszetételét. A több hétig tartó nevelést utolsó lépésként
talajminősítéssel zártam, amikor is meghatároztam a talajminták nedvességtartalmát, színét,
kémhatását, pufferkapacitását, vízmegkötő és vízmegtartó képességét, vezetőképesség
értékét, Arany-féle kötöttségi számát, a humusz minőségét, és mennyiségét, kalcium-karbonát tartalmát, és elemösszetételét.
Tehát a kutatásom elvégzése után megállapíthatom, hogy a tisztított szennyvizet a
vizsgált talajtípuson (szántóföldi talaj), alkalmazhatjuk-e öntözési célokra. Ezzel esetlegesen
támogathatjuk a körforgásos vízgazdálkodást és mérsékelhetjük az aszályos időszakok
okozta vízhiányt a mezőgazdasági területeken.



